হিমোফিলিয়া
হিমোফিলিয়া (ইংরেজি: Haemophilia, অথবা hemophilia) হচ্ছে একটি বংশাণুক্রমিক জিনগত রোগ। এই রোগে রক্ত তঞ্চনে বা জমাট বাঁধতে সমস্যা হয় তাই একবার রক্তনালী কেটে গেলে আর রক্তপাত বন্ধ হয় না। শুধু পুরুষলোক এই রোগে আক্রান্ত হয় এবং স্ত্রীগণ এই রোগের বাহক, কারণ স্ত্রীদের দুটি এক্স ক্রোমোজোম থাকে আর পুরুষদের একটি এক্স ও অপরটি ওয়াই ক্রোমোজোম। ফ্যাক্টর VIII এর অভাবে হিমোফিলিয়া এ (A), ফ্যাক্টর IX এর অভাবে হিমোফিলিয়া বি (B) রোগ হয় এবং হিমোফিলিয়া``সি (C) ফ্যাক্টর XI এর অভাবে হয়। । রাণী ভিক্টোরিয়া হিমোফিলিয়ার বাহক ছিলেন এবং তাঁর বংশে অনেকেই এই রোগে আক্রান্ত হয়, তাই হিমোফিলিয়াকে রাজকীয় রোগ বলা হয়ে থাকে।